Marie Charlotte Antonia av Slesvig-Holsten-Sønderborg-Wiesenburg

Marie Charlotte Antonia (født 18. februar 1718, død 6. juni 1765) var en en tysk adelskvinne, av sønderborgsk opphav. 

Hun var datter av Leopold av Slesvig-Holsten-Sønderborg-Wiesenburg og Maria Elisabeth av Liechtenstein (1683–1744).  

Et år etter fyrst Karl Thomas zu Löwenstein-Wertheim-Rosenberg (1714–1789) overtok styret etter sin far, bega han seg til hoffet i Wien for å finne en passende hustru. Der fant han så Marie Charlotte Antonia, hvis far var keiserlig geheimeråd. Paret giftet seg i St. Veit i nærheten av Wien, den 25. juli 1736. Samme år ble hun utnevnt til dame av Stjernekorsordenen.

Paret levet i flere år i et ulykkelig ekteskap, men forsonte seg med hverandre i 1747. De fikk et barn, Leopoldine (1739–1765), som moren levde sammen med i Wien. Leopoldine giftet seg med fyrst Karl Albrecht av Hohenlohe-Waldenburg-Schillingsfürst. Hun døde barnløs, slik at den betydelige formuen hun hadde arvet etter moren, gikk videre til faren Karl Thomas.

Referanser 

Huset Slesvig-Holsten-Sønderborg-Wiesenburg
Damer av Stjernekorsordenen